આજે સ્ત્રીઓ નોકરી અને એની લાઇફમાં એટલી વ્યસ્ત હોય છે કે પરિવારજનોને સમય આપવો મુશ્કેલ થઇ જાય છે. પુરુષને આવી સ્ત્રીઓ પસંદ નથી પડતી. તેઓ દયાળુ સ્વભાવની સાથે સ્ત્રી પાસેથી કેરીંગ નેચરની પણ આશા રાખતા હોય છે. સ્ત્રીઓ વ્યસ્ત જીંદગીમાં દરેક વસ્તુને સમય નથી આપી શકતી. ત્યારે આ બાબત પુરુષોનો મનમાં ખટકતી હોય છે. કે હું લગ્ન કરીને સ્ત્રીને મારા ઘરે લાવ્યો છું તો એ મને, મારા ઘરને પૂરતો સમય આપે, અમારી જરૂરીયાતો પૂરી કરે. આજની મહિલાઓ દુનિયા સાથે તાલમેલ રાખીને આગળ વધવામાં માને છે. સ્માર્ટ અને સફળ કરીયર ધરાવતી સ્ત્રીઓ સુંદરતામાં પણ એટલી જ માહીર હોય છે. પરંતુ સ્માર્ટ, સફળ કે સુંદર હોય, પુરુષ પહેલા સ્ત્રીનો સ્વભાવ અને જરૂરીયાત જોવે છે. શું હું જે સ્ત્રીને પરણુ છું એ મારા ઘરને સાચવશે ખરી? શું એ મારી અને મારા પરિવારની જરૂરીયાત પૂરી કરશે ખરી? પરંતુ આ દરેક વસ્તુમાં પુરુષ એ વાત ભૂલી જાય છે કે સ્ત્રીની પોતાની પણ એક લાઇફ છે, જે એ લાઇફ જીવતી આવી છે એમાં એડજસ્ટ કરીને સાસરી પક્ષને અપનાવે છે.